Fen stavkirke

Fen stavkirke eller Fenes stavkirke stod ved gården Søndre Fen eller Fen nedre (gnr. 25) sørøst for Ulefoss i Nome kommune i Vestfold og Telemark. På stedet står i dag en tidligere skolebygning.

Kirken var viet til erkeengelen Mikael den 31. juli i et ukjent år. I Biskop Eysteins jordebok er Fænes kirkia omtalt uten at det er ført prestbol til den. Det antas at kirken var nedlagt på overgangen mellom 1400- og 1500-tallet, ettersom den ikke er omtalt i Povel Huitfeldts stiftsbok eller i Jens Nilssøns visitasskildringer.

Det var en begravelsesplass i nærheten av kirken, da det er funnet benrester og graver ved hagearbeid på området. 

Treverk fra kirken skal ha blitt brukt til å bygge et loft på gården, og det antas at det dreide seg om en stavkirke, uten at skriftlige vitnesbyrd bekrefter dette eksplisitt.

Referanser

Kilder 
 Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2016), s. 57–58

Eksterne lenker
 
 Holla.no

Tidligere kirker i Telemark
Revne stavkirker i Norge
Kulturminner i Nome